
40 HADIS 
PAMKASAN 


» فخذر؛‎ JN وما ءا اكم‎ 
"So nganin a minitalingoma rukano о Sogo na 
kowa-a niyo." (Surah al-Hashr, Ayah: 7) 


So langowan о bantogan na ruk о Allah a 
Kadnan о manga ka-adun, a komikibir ko manga 
langit agoso manga lopa, a di-i nggiragiray ko 
langowan o ka-adun, a somiyogo ko kalangowan о 
manga Sogo (elli el) sangko manga taw a 
kiyapaliyogatan, pantag sa kattoro-a kiran ago 
kappayaga kiran ko manga pando-an о Agama, sa 
minggolalan ko manga karina a bunar ago manga 
tanda a marayag. 

Ppodin akun Sukaniyan sabap ko manga limo 
Iyan, nago pagarapun akunon a 
puppagomanomanan Iyan so limo Iyan agoso kapdi 
Iyan. 

Pussaksi-an akun a da a pusimba-an a bunar 
arowar ko Allah a Isa-isa a da a sakotowa Iyan, 


Isa-isa а Makagaga-os, Makapdi-in а Manapi, ро 
pusaksi-an akun a mata-an a so pangolo tano a 
Muhammad па oripun Iyan аро Sogo Iyan, a 
pukkababaya-an Iyan ago pakatataya-an Iyan, a 
tindos ko manga ka-adun, a inisula-on so Qur'an a 
pukkababaya-an, a Mo'jizat a tatap 51-1 ko tunday o 
masa, na goso manga Sonnah niyan (Hadis Iyan) a 
toro-an a masindaw sangko manga taw a puloba sa 
toro-an, pangolo tano a Muhammad, a inipunto-on 
so kaongangun i lalag agoso kapiya i Agama (si-i 
rukaniyan so rinaw agoso sanang ago si-i ko 
kadandan o manga Nabi agoso manga Rasol na 
goso manga sisipug iran agoso miyamaratiyaya a 
miyamagamal sa manga pipiya). 

Aya orianiyan, na sabnar a miyapanottol ami a 
miyakapo-on ko Ali Ibn Abi Talib agoso Abdullah 
Ibn Mas'owd, goso Mo'az Ibn Jabal, goso Abo 
Darda, goso Ibn Omar, goso Ibn Abbas, goso Anas 
Ibn Malik, goso Abo Horaira agoso Abo Said 
al-Khodri (miyaso-at kiran langon so Allah) a 
madakul a kiyapaka-okit iyan ago mbarambarang a 
kiyapanottolaon, a mata-an a so Rasulullah (4) na 
pittaro iyan a: "Sa makalangag ko manga Omat 
akun sa pat-polo a Hadis a pud ko manga 
bitipara о Agama, na oyagun o Allah sa 

Alongan а Qiyamah a pud ko lompokan o 
manga Ulama 29050 manga Foqaha! ." 


Go si-i ko pud a kiyapanottolaon na: "Oyagun 
o Allah a Ulama ago Faqih.” 


Go si-i ko kiyapanottolaon i Abo Darda na: 
"Kkabaloy ako a ppakasapa-aton ago saksi 
iyan sa Alongan a Qiyamah." Na si-i ko 
kiyapanottolaon i Ibn Mas'owd na: "Puttaro-onon 
a: Soldka ko manga pinto o Sorga sa sadun sa 
kkabaya-an kaon." Na si-i ko kiyapanottolaon i 
Ibn Omar na: "Kkisorat si-i ko lompokan o 
manga Ulama, na pagoyagun si-i ko lompokan 
o manga Shahid." 


Sa miyagayonayon so manga Huffaz? sa 


giyangka-i a Hadis na malobay, apiya pun madakul 
50 kiyapaka-okit iyan. 


' So kalimah a Fogaha na basa Arab a makapumama-ana sa 
madakul (Plural) na aya kambasa-aon ko ma-ana a isa (Singular) na 
Faqih, aya ma-ana niyan ko basa Mranaw na giyangkoto a Ulama a 
mala i i sabot ko Agama. (So mindiyorobasa). 

? So kalimah a Hoffaz na basa Arab a makapumama-i ana sa 
madakul (Plural) na aya kambasa-aon ko ma-ana a isa (Singular) na 
Hafiz, aya ma-ana niyan ko basa Mranaw na giyangkoto a Ulama a 
mala i sabot ko Hadis ago malan i milalangag. (So 
mindiyorobasa) : 


Sabnar а їпїзогаї о manga Ulama (miyaso-at 
kiran so Allah) so dadun a itong iyan a kitab a 
manonompang sangka-i a bandingan. 

Aya paganay a katawan akun a somiyoraton 
naso Abdullah Ibn al-Mubarak, orianiyan naso Ibn 
Aslam at-Towsi a Ulama a mala i paratiyaya, 
orianiyan naso al-Hasan Ibn Sofyan an-Nasa-i, goso 
Abubakr al-Ajowri, goso Abubakr Muhammad Ibn 
Ibrahim al-Ashfahani, goso ad-Dargotni, goso 
al-Hakim, goso Abo No'aim, goso Abo Abdul 
Rahman as-Solami, goso Abo Said al-Malini, goso 
Usman as-Saboni, goso Abdullah Ibn Muhammad 
al-Ansari, goso Abubakr al-Baihaqi, na goso 
madakul a taw a di kkaitong, a pud ko miyanga 
о-опа 38050 miyanga o-ori. 

Sa miyangni ako sa tabang ko Allah sa 
kiyapamili akun sa tinimo akun a pat polo a Hadis, 
ka ipuppananayan sangkoto a manga Imam a 
manga bantoga ago manga Ulama o Islam a 
somisiyap ko Hadis. 

Go sabnar a miya-opakat so manga Ulama sa 
kkapakay so kakupiti ko Hadis a malobay mipantag 
si-i ko manga balas o manga galbuk (Fadha-il 
al-Amal). 

Na minsampun mawto na kunaoba ayako 
pippasodan angkanan a Hadis, ka aya pippasodan 

akun naso kattaro o Rasulullah (3) a Hadis Sahih a: 
"Sampayin o makamamasa rukano (so kattaro 
akun) ko di makamamasa.", na goso kattaro о 
Rasulullah (&) a: "Ppakalangasun o Allah so 
bontal o taw (sa Alongan a Qiyamah) a 
miyanug iyan so kattaro akun na siyabot iyan, 
na inisampay niyan sa daíar o kiyanuga 
niyanon." 

Orianiyan na pud ko manga Ulama so 
tominimo sa pat polo a Hadis si-i ko manga onayan 
о Agama, naso saba-ad na si-i ko manga sapak o 
Agama, goso saba-ad na si-i ko Jihad, goso saba-ad 
na si-i ko Zohd', naso saba-ad na si-i ko okit a 


kambilangataw, naso  saba-ad па si-i ko 
kapangosiyat, sa palayaduna-i manga pipiya a 
antap, pangninta a maso-at so Allah ko manga taw 
a giya-i i bantak iran. 

Sa miyapikir akun a tomimo ako sa pat polo a 
Hadis a taralbi adiso kalangowananan. 

Giyangka-i a pat polo a Hadis na mararangkom 
iyananan, sa отап i isaon a Hadis na onayan a mala 
а pud ko manga onayan o Agama a iniropa o manga 
Ulama sa ron masasamporna so Islam, odina so 





' So kalimah a Zohd na basa Arab, a aya ma-ana niyan naso 


kapananggila-i ko manga ikmat o donya agoso orarig iyan. (So 
mindiunar: 

موی‎ 


sabagi ko Islam, odina so ikatulo гоп bagi, ойїпа so 
makasasaginda san. Orianiyan na ppanamaran akun 
1 giyangka-i a pat polo a Hadis na palayadun Sahih, 
goso kadakulanon na matatago ko Sahih Bukhari 
ago Sahih Muslim, sa aya kapagaloyako ron na daa 
sanad iyan, ka an malbod so kilangagunon, na 
makalangkap so mapunggonaon omiyog so Allah, 
orianiyan па ittondog akunon so pinto-an ko 
kappamarisi ko manga kalimah niyan. 

Sa aya patot si-i ko langowan a masisingayo 
iyan so Alongan a mawri na makunal iyan angka-i a 
manga Hadis, sabap ko mararangkom iyan a 
manga-ala i kipantag a bandingan, na goso 
mapapadalumon a manga inungka si-i ko langowan 
a simba, sa giyanan na marayag si-i ko taw a 
purogorogodun iyan. 

So Allah i sasarigan akun ago Ron ako 
zasalimbotawan, nago Ron ako ppapasod, sa ruk 
Iyan so podi agoso limo, a Sukaniyan i pumbugay 
sa Tawfiq ago siyap. 

المحديث الأول 

Miyakapo-on ko Amir al-Mo'mineen a si Abo 
Hafs a Omar Ibn al-Khattab (miyaso-aton so Allah) 
a pittaro iyan a: Miyanug akun so Rasulullah (Ж) a 
di-i niyan ttaroon a: 


"Mata-an a ayabo a ttarima-an o Allah ko 
manga galbuk na sa kiyapuni-atanon sa 
soa-soat ko Allah, go mata-an a ayabo a 
mapumbagi-an o oman i isa ko manga galbuk 
iyan na sa kiyapuni-atan iyanon sa soa-soat 
iyan ko Allah, na sataw a aya ni-at iyan sa 
kiyatoglin iyan na onot iyan ko Allah agoso 
Sogo lyan, na giyangkoto a kiyatogalin iyan na 
miyabaloy a onot iyan ko Allah agoso Sogo 
lyan sa mbalasanon, na sataw a aya ni-at iyan 
sa kiyatogalin iyan na pantag ko donya sa 
kaparoliya niyanon odina pantag sa ba-i a 
ppangaroma-an iyan, na  giyangkoto a 
kiyatogalin iyan na miyabaloy para sangkoto a 
pini-at iyan a initogalin iyan." 

Piyanottol o dowa a Imam o manga Mohaddiseen a si 
Abo Abdullah Muhammad Ibn Ismail Ibn Ibrahim Ibn 
al-Mogira Ibn Bardizbah al-Bukhari, ago si Abo al-Husain 
Muslim Ibn al-Hadjaj Ibn Muslim al-Qushairi an-Naisabori, 
si-i ko Kitab iran a dowa а: Sahih Bukhari ago Sahih 

Muslim, a giya dowanan i tindos ko manga kitab a minisorat 
pantag ko Hadis. 


"o 


عن 22 رضي الله OX Ы‏ لح حوس 
uae‏ الله صلی الله عليه Шу уыз ¿L‏ 
ith ар ру e‏ شدي سواد لگ لا 
оў‏ اف Aine e ae SHY‏ 
oa‏ الله عله eds an у‏ إلى رکب 

سول الله ui ал va‏ الركاة وتوم 
culi Ras, dues;‏ إن استطفت Ай‏ سَبيلاً). قال: 

QS الله‎ a of :05 الاخسان.‎ ou 

HADIS 2 


Miyakapo-on pun ki Omar (miyaso-aton so 
Allah) a pittaro iyan a: Gowani a mo-ontod kami ko 
obay o Rasulullah (3) 51-1 ko isa a alongan, na 
miyapayag rukami a mama a tanto a mapoti i 
nditarun, tanto a maitum i bok, a da a kkailay ron a 

тагай о kaplayalayag, go da a mata-o rukami ron a 
isabo, sa taman sa miyontod ko danga o Nabi (3%) 
na initombok iyan so dowa lub iyan ko dowa lub о 
Nabi (3%), go inibutad iyan so dowa palad iyan ko 
dowa bobon o Nabi (35), na pittaro iyan a: 


"Hay Muhammad, panottolangka rakun so 
Islam, na pittaro o Rasulullah (#) a: So Islam 
naso kassaksi-ingka sa da a pusimba-an a 
bunar arowar ko Allah, nago mata-an a so 
Muhammad па Sogo o Allah, goso 
kipamayandugunka ko sambayang, goso 
katonayangka ko Zakat, goso kappowasa- 
ingka ko Ramadhan, goso kapnaihadji-ika sa 
Baitollah, amayka kkagagangka so lalanon. 
Gominiraw a: Bunarka, na miyamumusa kami ron 
ka ippagissa iyan na pumbunarun iyan bo. Na tig 
iyan a: Panottolangka rakun so paratiyaya. Na 
pittaro iyan a: So kaparatiyaya-angka ko Allah, 
goso manga Malaikat Iyan, goso manga Kitab 
Iyan, goso manga Sogo Iyan, goso Alongan a 
mawri, goso kaparatiyaya-angka ko okoran, so 
mapiyaon agoso marataon. Gominiraw a: 
Bunarka, na tig iyan a: Panottolangka rakun so 
kappiyapiya. Na pittaro iyan a: So kasimba- 
angka ko Allah sa datar obangka Sukaniyan 
pukailay, na odingka Sukaniyan pukailay na 


40 Cu HADIS 
mata-an a Sukaniyan na ppagilayingka Niyan. 
Gominiraw a: Panottolangka rakun so bangkit, na 
pittaro iyan a: Da ko inissa-anon iba ayaon 
mata-o adiso puppangingissa. Na gominiraw a: 
Panottolangka rakun so manga nana-o ron, na 
pittaro iyan a: So kambawata o oripun a babay 
sa pangolo niyan, goso kailayangka ko da a 
manga talompa iyan a manga talandiyang, a 
pukakamur-muran a di-i mamagonong sa 
kambing a mamagombawa siran sa kaporo i 
kambalay." 

Orianiyan, na miya-ipos na miyabolobolo a 
kagugunuk akun (a tig o Omar), orianiyan na 
gominiraw so Rasulullah a: "Hay Omar, ino 
katawanka o antawa-a so miyangingissa? Na 
pittaro akun a: So Allah agoso Sogo Iyan i lubi ron 
a mata-o. Pittaro iyan a: Mata-an a giyoto so 
Jibreel а  miyakatalingoma гикапо a 
ipuppangunda-o niyan rukano so Agama niyo." 

Piyanottol i Muslim. 

الحدث الثالث 


عن أبي عبد Р‏ الله ين sd fb‏ 
رضي الله عنهما قال: ممعت gus‏ الله > الله ¿Ë‏ 

HADIS 3 


Miyakapoon ki Abo Abd ar-Rahman a si 
Abdullah Ibn Omar Ibn al-Khattab (miyaso-at kiran 
a dowa so Allah) a pittaro iyan a: Miyanug akun so 
Rasulullah (3%) a di-i niyan ttaro-on a: 

"Piyanagombalay so Islam sa lima: So 
kassaksi-i sa mata-an a da a pusimba-an a 
bunar arowar ko Allah nago mata-an a so 


Muhammad na Sogo o Allah, goso 
kipamayandugun ko sambayang, goso 
kitonayin ko Zakat, goso kapnaihadji sa 
Baitollah, goso kappowasa-i ko Ramadhan." 


Piyanottol i Bukhari ago si Muslim. 
امحدث الرابع‎ 
عن ابي عبد الحم عبد الله ِن مسلود رضي اله‎ 
| I AWA HAW 
Gy cl ad ai في‎ ile مغ‎ Бы 
die Sad о ыз Jb io o uL iik 
29 cana شخ فيه‎ шй 4 ‚У-У ذلك‎ 

HADIS 4 


Miyakapo-on Кї Abo Abd аг-Каһтап а si 
Abdullah Ibn Mas'owd (miyaso-aton so Allah) a 
pittaro iyan a: Piyanottol rukami о Rasulullah (Ж) а 
sukaniyan so pati-is a makatotoman a: 

“Mata-an a so oman i isa rukano na 
pukatimo ko kappagadnaon si-i ko tiyan o ina 
iyan sa pat polo gawi-i na mani, orianiyan na 
pukabaloy a rogo a mbabattik sa datar dun oto 
(a pat polo gawi-i), orianiyan na pukabaloy a 
saporon a sapo sa datar dun oto, orianiyan na 
Sogo-onon o Allah so Malaikat na pansiran 
iyan sa niyawa, nago isogo-on so pat taga a 
kattaro: So kisoratun ko riski niyan agoso omor 
iyan, goso amal iyan, na goso bagi iyan, 
marata i bagi antawa-a ka mapiya i bagi. Ibut 

ko Allah a so da a pusimba-an a bunar a 
salakaw Ron, ka mata-an a so isa rukano na 
didun di-i nggalbuk sa galbuk о taw sa Sorga, 
sa taman sa mabaloy a aya bo lut iyan agoso 
Sorga na rupung a siko, na kaona-an 
sukaniyan o misosorat a okoran iyan, na aya 
manggalbuk iyan naso galbuk o taw sa Naraka 
na makasoldon, go mata-an a so isa rukano na 
didun di-i nggalbuk sa galbuk o taw sa Naraka, 
sa taman sa mabaloy a aya bo a lut iyan 
agoso Naraka na rupung a siko, na kaona-an 
sukaniyan o misosorat a okoran iyan, na aya 
manggalbuk iyan naso galbuk o taw sa Sorga 
na makasoldon." 


Piyanottol i Bukhari ago si Muslim. 


الحديث الخامس 

HADIS 5‏ 


Miyakapo-on ko Omm al-Mo'mineen a Omm 
Abdullah a so A'isha (miyaso-aton so Allah) a 
pittaro iyan a: Pittaro o Rasulullah (38) a: 

"Sataw a mbabagowan iyan angka-i a 
(Agama a) minitalingomami sa diron pud na di 
ttarima-an." Piyanottol i Bukhari ago si Muslim. 

Go aya kiyapanottolaon i Muslim na: "Sataw a 
nggalbuk sa galbuk a di pud ko (Agama a) 
minitalingomami na di ttarima-an." 


احدث السادس 


عَنْ أبي عَبْد الله шд‏ شير رضي الله S‏ 

HADIS 6 


Miyakapo-on ki Abo Abdullah a si an-No'man 
Ibn Bashir (miyaso-at kiran a dowa so Allah) a 
pittaro iyan a: Miyanug akun so Rasulullah (3) a 
di-i niyan ttaro-on a: 

"Mata-an a so halal na marayag nago 
mata-an a so haram na marayag, na si-i ko 
pagulutan a dowa nan so manga bitiyara a di 
makararayag so hokoman iyan (manga 
Sobohat), a di makukunal o kadakulan ko 
manga taw, na sataw a pananggila-an iyan so 
manga Sobohat na sabnar a minilidas iyan so 

Agama niyan! agoso maratabat iyan, na sataw 
a di niyan pananggila-an so manga Sobohat 
na mitaloga ko haram, sa datar о di-i 
mamagonong а si-i di-i pamagonong ko 
mlilibuta ko isasapar, a maito bo dun a di 
niyanon kapakappanattab. Tanodan, ka oman i 
dato na ana isasapar iyan, na aya isasapar o 
Allah naso manga haram. Tanodan, ka 
mata-an a madadalum ko lawas so saporon a 
sapo, a igira a mittagompiya na di-i ttagompiya 
so kalangowan o lawas, na igira a miyabinasa 
na puka-antiyor so kalangowan o lawas. 
Tanodan, ka giyoto so 7 


Piyanottol i Bukhari ago si Muslim. 





: Miya-aloy sa Hadis a so Rasulullah (4) na miyato-on iyan a 
satiman a Korma sa sold a walay niyan na sabap ko di niyan kaa- 
amada ko pakapo-on iyan na da niyan karawi koman, sa miyattaro 
iyan a: “Opama bo ka diso kawan akun sa oba baduna-i pud 
sa Sidga na kun akun.” (So mindiyorobasa) 

* Giyangka-i a Hadis na makanggogonana-o sa so pukkipayag o 
manga galbuk na giyoto dun i maddadalum ko poso. (So 
mindiyorobasa) 

HADIS 7 


Miyakapo-on ki Abo Roqayya a si Tamim Ibn 
Aws ad-Dari (miyaso-aton so Allah) a mata-an a so 
Nabi (3%) na pittaro iyan a: 

"So Agama na ttoma', pittaro ami a: 
Antawa-a i kirukon? Na pittaro iyan a: “Ruk o 
Allah agoso Kitab Iyan agoso Sogo Iyan agoso 
manga olowan ko manga Muslim agoso 
kalangkap iyan kiran."" Piyanottol i Muslim. 


1 š А 
Pupakisabotan гик (апо о Rasulullah (Ж) а mata-an a giyangka-i 
а Арата a linang na inisogo iyan ruktano so kabugay sa Пота sa 


С > HADIS 


امحدث الثامن 


7.03 0 

ikhlas, goso kaparatiyaya-a tano ko kay-isaisa o Allah а 
Miyasotisoti, goso kapakada-a tano Ron ko manga Sipat a korang 
(ana pa-awing iyan), sa aya isipat tano Ron naso manga Sipat a 
tarotop (da a pa-awing iyan), go paratiyaya-an tano a mata-an a so 
Qur'an na kattaro o Allah a initoron Iyan a kunaoba inadun, sa 
inggolalan tano so manga hokoman iyan, nago paratiyaya-an tano 
so nganin a minitalingoma o Rasulullah (#), sa onotan tano so 
pando-an iyan nago pananggila-an tano so nganin a inisapar iyan, 
nago ttoma-an tano so manga olowan o manga muslim sa 
da-orogun tano siran ko bunar, nago nggonana-on tano siran ko 
nganin a di iran katawan, nago pakitaduman tano kiran so 
kalilipatan iran, sa nggonana-on tano so kaddandan o manga 
muslim si-i ko ontol, nago ilidas tano siran ko ringasa sa taman a 
kakkagaga-a tano ron, nago isogo tano kiran so mapiya nago isapar 
tano kiran so marata, sa aya katimbul iyan na ikababaya tano kiran 
so nganin a ipukababaya o oman i isa ruktano sa ginawa 
niyan. (Kitab a “Pat polo a Hadis”, a ruk i Ibn Rajab, p. 24) 





40 C n HADIS 

HADIS 8 


Miyakapo-on ki Ibn Omar (miyaso-at kiran a 
dowa so Allah) a mata-an a so Rasulullah (38) na 
pittaro iyan a: 

"Inisogo rakun а kapakittidawa akun ko 
manga taw, sa taman sa kassaksi-an iran a da 
a pusimba-an a bunar arowar ko Allah nago 
mata-an a so Muhammad na Sogo o Allah, 
nago ipamayandug iran so sambayang, nago 
itonayran so Zakat, sa anday kanggolawla-a 
iran san na miyalinding iran rakun so manga 
rogo iran agoso manga tamok iran, inontabo 
so kabunar o Islam, sa so kappamagitonga 
kiran na kata-o dun o Allah." 


Piyanottol i Bukhari ago si Muslim. 

HADIS 9 


Miyakapo-on ki Abo Horaira a si Abd 
ar-Rahman Ibn Shakhr (miyaso-aton so Allah) a 
pittaro iyan a: Miyanug akun so Rasulullah (Ж) a 
di-i niyan ttaro-on a: 

"So inisapar akun rukano na pananggila-i 
niyo, naso  inisogo akun rukano na 
nggolalanun niyo sa sadun sa kkagaga niyo 
ron, ka mata-an a aya dun a miyakabinasa ko 
siranoto a miyaona-an iyo naso kadakul o 


40 HADIS 
= س‎ 


manga paka-iza iran agoso kasosopaka iran 
ko manga Nabi гап." 


Piyanottol i Bukhari ago si Muslim. 
اگدث العاشس‎ 

۸ سورة الومنون: )29 


۲ سورة البقرة: ۱۷۲. 





HADIS 10 


Miyakapo-on ki Abo Horaira (miyaso-aton so 
Allah) a pittaro iyan a: Pittaro o Rasulullah (3) a: 

"Mata-an a so Allah na Soti, na da a 
ttarima-an lyan arowar sa soti, go mata-an a 
so Allah na inisogo lyan ko miyamaratiyaya so 
datar о inisogo Iyan ko manga Sogo, sa pittaro 
о Allah a: "Hay sukano a manga Sogo na 
kangkano ko manga halal, nago nggalbuk 
kano sa mapiya.” Go pittaro o Allah: “Hay 
sukano a miyamaratiyaya na kangkano ko 
manga halal ko inirizki Ami rukano." Orianiyan 
na inaloy niyan so mama a miyattay sa 
lakawan' a mikokorab а bok iyan, a 
masasalampot a bayanuk, a itatapnay niya so 
mbala a lima niyan sa langit (a di-i mamangni): 
Hay Kadnangko, Hay Kadnangko, na aya 
pangnungkun iyan na haram, go aya 
panginginomun iyan na haram, go aya 
nditarun iyan na haram, go piyagpur a haram, 


na andamanaya i kattarima-a ko pangni niyan." 
Piyanottol i Muslim. 








iya-aloy o manga Ulama a giyangkoto a mama па aya pun a 
diniyan di-i pulayalayagan na simba, ka ibarat o kanjihad agoso 
kapnaihadji goso kasokasokat sa halal, na minsampun mawto na di 
ttarima-an o Allah angkoto a pangni niyan. (So mindiyorobasa) 

HADIS 11 


Miyakapo-on ki Abo Muhammad a si Hasan Ibn 
Ali Ibn Abi Talib а аро о Rasulullah (3%) ago 
bolawan sadar iyan (miyaso-at kiran a dowa so 
Allah) a pittaro iyan a: Minilangag akun ppo-on ko 
Rasulullah (3%) (so kattaro) a: 





"Awa-ingka so sasangka-on a pamikiranka 
na songka ko da a sangka-anon a pikirka." 


Piyanottol i at-Tirmidhi ago si an-Nasa-i, go pittaro i 
at-Tirmidhi a Hadis a mapiya a Sahih. 


HADIS 

HADIS 12 


Miyakapo-on ki Abo Horaira (miyaso-aton so 
Allah) a pittaro iyan a: Pittaro o Rasulullah (3) a: 

"Риа sa kapiya o kapagi-islam o taw so 
kibbagakun iyan ko da a ki-isop iyanon." 


Hadis a mapiya a piyanottol i at-Tirmidhi agoso salakaw 
ron sa dataraya. 





رَسُول الله صلی fe Ag Ly dein‏ الله عليه 
TAR‏ 
уз)‏ أَحَدَكُمْ 5 Cad‏ لأحيه Шо‏ لتفسه) 
йу,‏ اناري وشنلم. 


HADIS 3 


Miyakapo-on ki Abo Hamza а si Anas Ibn Malik 
(miyaso-aton so Allah) а talasogo-ay о Rasulullah 
(3) a miyakapo-on ko Nabi (38) a pittaro iyan a: 

"Di kkatarotop so paratiyaya о isa rukano sa 
taman sa di niyan ikababaya ko pagari niyan a 
muslim so datar о ipukababaya iyan sa ginawa 
niyan." 

Piyanottol i Bukhari ago si Muslim. 


40 HADIS 


As gl ا حديث‎ 


۳ 8ه NG Me? 4 dor‏ « 
ope кз‏ رضي الله Ze‏ قال: قال سول الله 





Ch Si АЕ NITET on У 
الْمُقَارقَ‎ aa BENG É u „Ж лу الرٌاني‎ 


EE 


HADIS 14 


Miyakapo-on ki Ibn Mas'owd (miyaso-aton so 
Allah) a pittaro iyan a pittaro o Rasulullah (48) а: 


"Di kkapakay so katudaka ko rogo o taw a 
Muslim inontabo o misabap ko isa sangka-i a 
tulo: So miyakapangaroma a mizina', goso 
ginawa a miyakapatay sa ginawa?, goso 


- Aya okit a kambono-aon na puradiyamun sa taman sa kada-an sa 
napas, sa datar o kiya-aloy niyan sa kitab (Fiqh). 

7 Sa aya sarat na mlagid siran sa Agama ago palaya mapiya a taw, 
Sa aya kkatolongan naso hokoman a kakitas si-i sa Fiqh. 
(Giyangka-i a manga osayan na initompokon o mindiyorobasa). 


40 HADIS 


miyawa ko Адата niyan' a mimbulag ko 
manga Muslim." 


Piyanottol i Bukhari ago si Muslim. 
عشس‎ ga AA 

HADIS 5 


Miyakapo-on Кї Abo Horaira (miyaso-aton so 
Allah) a mata-an a so Rasulullah (3%) na pittaro iyan a: 


"Sa apiya antona-a a okit i kiyada iyan ko Agama niyan, amayka di 
ttawbat a komasoy ko Agama niyan, sa piyakasoldon о saba-ad ko 
manga ulama so di pusambayang. (So mindiyorobasa). 


40 а) HADIS 


سے 


"Sataw a paparatiyaya-an iyan so Allah 
agoso Alongan a mawri na ttaro sa mapiya 
odina gugunuk, go sataw a paparatiyaya-an 
iyan so Allah agoso Alongan a mawri na 
ppiyapiya-i niyan so siringan iyan, go sataw a 
paparatiyaya-an iyan so Allah agoso Alongan 
а mawri na ppiyapiya-i niyan so maboboloson." 


Piyanottol i Bukhari ago si Muslim. 


(BY قَالَ:‎ yy 5G (La y 


Fry‏ البخاري. 


HADIS 16 


Miyakapo-on ki Abo Horaira (miyaso-aton so 
Allah) a mata-an a adun a mama a pittaro iyan ko 
Nabi (3) a: W. asiyati-akongka, na pittaro iyanon a: 





“Dika di-i purangit. Ма pikkasokasoy пїуапоп 
sa miyakapira (na aya dun а ipusumbagon о 
Nabi) na: Dika di-i purangit." 


Piyanottol i Bukhari. 

HADIS 7 


Miyakapo-on ki Abo Ya'la а si Shaddad Ibn 
Aows (miyaso-aton so Allah) a miyakapo-on ko 
Rasulullah (44) a pittaro iyan a: 

"Mata-an a so Allah na inipaliyogat Iyan so 
kappiyapiya ko langowan taman, sa igira a ana 





mbono-on iyo (ikitas iyo) na ppiyapiya-i niyo so 
kabono', na igira a ana sombali-in niyo na 
ppiyapiya-i niyo so  kasombali nago 
pakagaranga о isa rukano so gulat iyan nago 
pakaduka-a niyan so sombali-in iyan." 


Piyanottol i Muslim. 

' lnisapar oba purasaya so mbono-on odina so sombali-in a 
Pangangayamun. (So mindiyorobasa) 





HADIS 18 


Miyakapo-on Кї Abo Dhar а si Jondob Ibn 
Jonada ago si Abo Abd al-Rahman Mo'adh Ibn 
Jabal (miyaso-at kiran a dowa so Allah) a ppo-on 
ko Rasulullah (38) a pittaro iyan a: 

"Kalukunka so Allah sa apiya andaka 
matatago, go tondogunka ko marata so 
mapiya ka kkaponas iyan so marata, go 
pparangayingka so manga manosiya sa 
parangay a mapiya." 

Piyanottol i at-Tirmidhi, go pittaro iyan a Hadis а 
mapiya, go si-i ko saba-ad a inisorat iyan na aya kiya-aloya 
niyanon na Hadis a mapiya a Sahih 

HADIS 19‏ 


Miyakapo-on ki Abo Abbas a si Abdullah Ibn 
Abbas (Miyaso-at kiran a dowa so Allah) a pittaro 
iyan a: Miyaka-isa alongan na domodobol ako ko 
Nabi (38) na pittaro iyan a: 

"Hay bagowamama, na mata-an a 
ipagunda-o akun ruka so manga kattaro: 





Siyapangka so (manga рапао-ап о) Allah ka 
siyapungka Niyan, siyapangka so (manga 
pando-an о) Allah ka kkato-onka Sukaniyan ko 
kkasangoranka, igira a ppangnika na pangnika 
ko Allah, na igira a ppangnika sa tabang na 
pangnika sa tabang ko Allah, go tangkudangka 
a mata-an a so pagtaw na apiyapun ttimotimo 
siran sa kiyompiya-an iran ruka ko sai, na 
dadun a kkiyompiya iran rukaon arowar ko sai 
a inisorat о Allah a bagi-anka, nago apiyapun 
ttimotimo siran sa kibinasa-an iran ruka ko sai, 
na dadun a kkimorala iran rukaon arowar ko 
sai a inisorat o Allah a kkisogat ruka, 
minibayaw so manga pansom nago miyamara 
so manga daptar ." 


Piyanottol i at-Tirmidhi, go pittaro iyan a Hadis a 
mapiya a Sahih. 


Go si-i ko kiyapanottolaon о salakaw ki 
at-Tirmidhi na (aya kiyapaka-okit iyan na): 
"Siyapangka so (manga pando-an о) Allah ka 
kkato-onka Sukaniyan ko kkasangoranka, 
soa-soatangka so Allah ko masa a 
kapakadadaya-aka ka pakalo-agangka Niyan 
ko masa а kapakandadamarka, go 


' Aya ma-ana na mapapasad so okoran о ttatanggisa (So 
mindiyorobasa). 





tangkudangka а mata-an а so dingka bagi-an 
na dingkadun kkaparoli, nago mata-an a so 
bagi-anka na didun pukisar na kkaparolingka, 
go tangkudangka a mata-an a so kapakada-ag 
na sarta o kapakatigur, nago mata-an a so 
kapakadaya na sarta o kapakandarasag, nago 
mata-an a so marugun na sarta iyan so 


malbod. 

HADIS 20 


Miyakapo-on ki Ibn Mas'owd a si Ogbah Ibn 
‘Amr al-Ansari al-Badri (Miyaso-aton so Allah) a 
pittaro iyan a pittaro o Rasulullah (3%) a: 


"Mata-an a pud sa riya-ot о manga taw a 
kattaro o miyanga o-ona a panabinabian na 
(giyangka-i a kattaro a): Opama o dika kkaya 
na nggolawla-angka so kabaya-aka."" 


Piyanottol i Bukhari 

١ So kaya’ na sipat a muslim, naso da a kaya’ iyan na sadun sa 
kabaya iyan na diniyan di-i nggolawla-an, mlagid o marata anta-a 
ka mapiya. (So mindiyorobasa). 





HADIS 21 


Miyakapo-on Кї Abo 'Amr - апа mittaro sa si 
Abo 'Amra - a si Sofyan Ibn Abdullah 
(Miyaso-aton so Allah) a pittaro iyan a: Pittaro 
akun ko Rasulullah (Ж) a hay Rasulullah na 
ttaroi-akongka 51-1 ko Islam sa kattaro a didun 
kailangan oba akun iza-an ko salakaw ruka, na 
pittaro iyan a: 

"Ttaro-angka, a piyaratiyayako so Allah, 
orianiyan na ontolangka' " 

Piyanottol i Muslin. 

> Piyanguni o isa a Sahaba si-i ko Rasulullah (3) а pangunda-on 
lyan si-i ko Islam sa kattaro a rangkom i ma-ana ago marayag, а 
didun kailangan oba niyan paki-osayin ko salakaw ron, na aya 
Pinggonana-o ron о Rasulullah (Ж) па: Giya kappadukuti niyan ko 
Paratiyaya ko Allah, agoso kaontola niyan ko прапїп a 
Mappapanon o paratiyaya a pud sa manga simba agoso 
kapananggila-i niyan ko manga inisapar. (So mindiyorobasa) 

HADIS 2‏ 


Miyakapo-on ki Abo Abdullah а si Jabir Ibn 
Abdullah al-Ansari (Miyaso-at kiran a dowa so 
Allah) а mata-an а adun а тата а iniza-an iyan so 
Rasulullah (Ж) sa pittaro iyan а: 


"Ay aranganka, amayka sambayangan akun so 
manga paralo, nago ppowasa-an akun so 
Ramadhan, nago pakayin akun so Halal nago 
haramun akun so Haram, sa da a iyoman akun sana 
sai, ino ppakasold ako ko Sorga? Pittaro iyan a: 
Oway." 


Piyanottol i Muslim. 





احدث الثالث والعشسرون 

HADIS 23 


Miyakapo-on ki Abo Malik al-Harith Ibn 'Asim 
al-Ash'ari (Miyaso-aton so Allah) a pittaro iyan a 
Pittaro o Rasulullah (4) a: 

"So kassoti na sabagi ko paratiyaya, goso 
al-Hamdolillah na ppakapuno ko timbangan, 
goso Sobhanallah agoso al-Hamdolillah na 
Ppakapuno a dowa nan - odina ppakapuno - 








Ко pagulutan о langit agoso lopa, naso 
sambayang na tihaya, пазо kassidga па 
tanda, naso kassabar na sindaw, naso Оигап 
na saksi-ika odina saksi гика, отап أ‎ isa na 
pupangabalaga sa pupanamaran iyan a 
ginawa niyan, na adun a pukamaradika iyan (a 
ginawa niyan) odina pukabinasa niyan." 


Piyanottol i Muslim. 

HADIS 24 


Miyakapo-on ki Abo Dhar al-Gifari 
(Miyaso-aton so Allah) a miyakapo-on ko Nabi (3) 
a piyanottol iyan a ppo-on ko Kadnan Iyan, a 
mata-an a pittaro Iyan a: 


"Hay manga oripungko, na mata-an a 
hiyaram Akun sa ginawa Ко so 
kapanganiyaya, nago biyaloy Akun rukano a 
Haram, sa oba kano pamaganiyaya-i. Hay 
manga  oripungko, па tanangkano dun 
maddadadag inontabo so taw a tiyoro Akun, 
na pangni kano Rakun sa 100-30 ka 
toro-ongko sukano. Hay manga oripungko, na 
tanangkano dun pukagotum inontabo so taw a 
piyakakan Akun, na pangni kano Rakun sa 
pangnungkun ka pakakungko sukano. Hay 
manga oripungko, na tanangkano dun 
talandiyang inontabo so taw a piyakanditar 
Akun, na pangni kano Rakun sa nditarun ka 
pakanditarungko  sukano. Нау manga 
oripungko, na mata-an a pukadosa kano ko 
kagagawi-i agoso kadaondaw na Sakun i 
puma-ap ko langowan a manga dosa, na 
pangni kano Rakun sa ma-ap ka ma-apangko 
sukano. Hay manga oripungko, na mata-an a 

di kano dun misampay ko morala Ko sa ba 
Ako niyo kamorala-i, nago di kano dun 
misampay ko ompiya Ko sa ba Ako niyo 
kaompiya-i. Hay manga  oripungko, na 
opamaka so monapona rukano agoso moripori 
rukano, goso manga manosiya rukano agoso 
manga Jinn rukano, na mabaloy siran a lagid o 
tonganay a mala i paratiyaya rukano, na da a 
kkioman oto ko kadato Akun a maito bo. Hay 
manga oripungko, na opamaka so monapona 
rukano agoso moripori rukano, goso manga 
manosiya rukano agoso manga Jinn rukano, 
na mabaloy siran a datar o minitaralo a 
darowaka rukano, na da a kkakorang oto ko 
kadato Akun a muluk bo. Hay manga 
oripungko, na opamaka so monapona rukano 
agoso moripori rukano, goso manga manosiya 
гикапо agoso manga Jinn rukano, na 
tomindug siran si-i ko satiman a darpa, na 
mangni siran Rakun na ibugay Akun ko oman i 
isa so piyangni niyan na da a kkakorang oto ko 
matatago Rakun inontabo so lagid o 
Pukakorang o ragom igira a inisalud ko 
kalodan. Hay manga oripungko, na mata-an a 
So manga amal iyo i ppagitongun Akun rukano 
na orianiyan na ittomangko rukano so manga 








balas iyan, па sataw а таота niyan so balas 
o amal iyan, a mapiya na podiya niyan so 
Allah, na sataw a maoma niyan a di mapiya, 
na da a kappanginsoya-an iyan arowar sa 
ginawa niyan." 


Piyanottol i Muslim. 


۰ ^ = ^ 

NG)‏ مسلم. 


HADIS 5 


Miyakapo-on рип ki Abo Dhar (Miyaso-aton so 
Allah) a mata-an a ana manga taw a рий ko manga 
Sahaba o Rasulullah a pittaro iran ko Nabi (4) a: 
Hay Rasulullah, na miyakowa о ana manga tamok 
iyan so manga balas, ka disiran di-i manambayang 
sa datar o diami di-i kapanambayang, nago disiran 
di-i mamowasa sa datar o diami di-i kapamowasa, 
nago disiran di-i sidqa ko malalawan ko manga 
tamok iran. Pittaro iyan a: 


“Ba kano da sunggayi o Allah sa diniyo di-i 
misidqa? Mata-an a oman i satiman a Tasbih 
Па 51003, na oman i satiman a Takbir na sidqa, 
Па oman i satiman a Tahmid (so kattaro-angka 
ko al-Hamdulillah) na sidqa, na oman i satiman 
a Tahlil (so kattaro-angka ko La ilaha illallah) 
Na 51003, naso kisogo-on ko mapiya na sidqa, 


пазо kisaparun ko marata па sidga, па goso 
di-i kambabangonan sa walay о isa rukano na 
sidqa.” 

Pittaro iran a: Hay Rasulullah, opama na igira a 
mimbabangonan sa walay so isa ruktano na ana 
balas iyanon? Pittaro iyan a: 

“Ay arangan iyo, opamao si-i niyan tiyago 
ko Haram, ana dosa niyanon? Lagid dun oto 
igira a si-i niyan tiyago ko Halal, a ana balas 
iyanon." 


Piyanottol i Muslim. 


المحديث السادس والعشرون 


ن ابي ДА‏ رضي الله Be‏ قال: قال سول الله 
ded do‏ ,1 

de و و‎ a 2 А ë , ۸ 0 

(کل سلامی من الثاس عليه ә‏ كل یوم تطلع 
فيه МЫ‏ تغدل بَيْنَ Je T diae ай‏ في 
ابه ИР ALL‏ أو Жоо leva ДЖ ay‏ 

(сә АДЫ) PACA‏ وبکل عَطْوَة genes‏ إلى الصّلاة 

HADIS 26 


Miyakapo-on ki Abo Horaira (Miyaso-aton so 
Allah) a pittaro iyan a: Pittaro o Rasulullah (3%) a: 


"Oman i 580-0 ѕо-огап o manosiya na 
diniyan di-i mapakasidqa ko oman gawi-i a 
pusubangon so alongan: Mapakapaginontola- 
ака so dowa kataw (a pukarido) na sidqa, 
9050 katabangingka ko mama ko binatang 
iyan sa iyosogka ko liyawaw niyan odina 
idawag kaon so awid iyan na sidqa, goso 
kattaro sa mapiya na sidqa, go oman i salakad 
a pukilakadka ko sambayang na sidqa, na 
goso kipakawatanunka ko ringasa si-i ko lalan 
na sidqa." 


Piyanottol i Bukhari ago si Muslim. 


4 HADIS 

HADIS 27 


Miyakapo-on Кі an-Nawas Ibn  Sam'an 
(Miyaso-aton so Allah) а miyakapo-on ko Nabi (Ж) 
a pittaro iyan a: 

"Aya kappiyapiya naso kapiya i parangay, 
na aya kadosta-an naso mbabakkaw ron a 
ginawangka a dingka kabaya oba katokawi o 
manga taw." 

Piyanottol i Muslim. 

Go miyakapo-on ki Wabisa Ibn Ma'bad 
(Miyaso-aton so Allah) a pittaro iyan a: 
Miyakatalingomako ko Rasulullah (Ж) na pittaro 
iyan a: 

"Miyakaomaka a ipagissa-aka so mapiya? 
Pittaro akun a: Oway, na pittaro iyan a: Ayadun а 
issa-ingka naso poso-oka. Aya mapiya naso 
lomilintadon so ginawa ago romurunukon so 
poso, na aya dosa naso mbabakkaw ron so 
ginawa ago ana ngana ngana-on o poso, sa 
apiya pun kiyokom ruka o manga tawi." 


RR 

Aya ma-ana, na apiya pun kiyokom o manga taw sa mapiya, na 
amyaka mbabakkaw ron a ginawangka na dingka pagonoti so 
hokoman iranon, sa aya onotingka naso diron mbabakkaw а 
Pikirka. (So mindiyorobasa ) 





Hadis a mapiya а piyanottol ami за minggolalan Ко dowa 
a gogodan о dowa a Imam a si Ahmad Ibn Hambal ago si 
ad-Darimi, a gogodan a mapiya. 


اد الثامن والعشرون 

HADIS 28 


Miyakapo-on ki Abo Najeeh al-Erbadh Ibn 
Sariya (Miyaso-aton so Allah) a pittaro iyan a: 
Piyangttoma-angkami o Rasulullah (&) sa ttoma a 
lomindagon so manga poso ago miyakasugadon so 
manga mata. Na pittaro ami a: Hay Rasulullah na 
datara-i oba ttoma o taw a ppagodas, na wasiyati 
kamingka, na pittaro iya a: 

"Ipagosiyat akun rukano so kaluk ko Allah, 
goso kapamakinug agoso kapangongonotan, 
sa apiya pun aya miya-olowan rukano na 
oripun, ka mata-an a sa makapagintaw rukano 
(sa mattay) na disadidun ka ma-ilay niyan so 
madakul a kasoransorang. Sa kupiti niyo so 
okit-okit akun (Sonnah ko) agoso okit-okit o 
manga Kholafa al-Rasideen a kkipakao-ontol 
(siran so Abo Bakr, Omar, Usman agoso Ali), 
за kukubun niyo ron so manga bagang', sa 
Pananggila-i niyo so manga sai a miyambago 
ko Agama, ka mata-an a so langowan a 
Miyambago ko Agama па Bid'ah, naso 
langowan a Bid'ah na kadadagan." 


а 

Giyangkoto а kikukubunon Ко manga bagang, па ilat sa tonganay 
4 kisosogo-on ko kakupiti ko manga Sonnah o Rasulullah (Ж) 
48050 manga Sahaba niyan. (So mindiyorobasa) 

Piyanottol i Abo Dawd ago si at-Tirmidhi, sa pittaro iyan 
a Hadis a mapiya a Sahih. 

HADIS 29 


Miyakapo-on ki Mo'adh Ibn Jabal (Miyaso-aton 
so Allah) a pittaro iyan a: Gominiraw ako a: Hay 
Rasulullah na panottoli akongka sa galbuk a kisold 
akun ko Sorga ago kilidas akun ko Naraka, na 
Pittaro iyan a: 

"Sabnar a ini-izaaka so tanto a mala, nago 
Mata-an a malbod si-i ko taw a pulubodnon o 
Allah. Simba-angka so Allah sa obangka 
Panakoton sa maito bo, go pamayandugunka 
50 sambayang, go tonayinka so Zakat, go 
Powasa-ingka so Ramadhan, go punaihadjika 

sa Baitollah. Orianiyan na pittaro iyan a: Ва 
akun ruka punggonana-owa so manga 
paminto-an o mapiya: So kappowasa na 
runding, naso kasidqah na mappakada iyan so 
dosa sa datar o kapukapadunga o yig ko apoy, 
na goso sambayang о mama si-i ko tunatunaw 
a gawi-i, orianiyan na biyatiya iyan so (kattaro 
о Allah): "Puka-awat so manga kilid iran ko 
manga  iga-an iran, sa  di-iran di-i 
kapanambayang ko manga tunatunaw a 
kagagawi-i, sa disiran di-i mangangarapan ko 
Kadnan iran sa kaluk iran ko siksa ago 
araparap iran ko balas, na goso nganin a 
ipurisski Ami kiran na di-iran di-i nggaston sa 
kabaya o Allah, di katawan o ginawa so balas 
a piyagma o Allah a imbalas Iyan ko manga 
amal iran a manga pipiya." orianiyan na 
pittaro iyan a: Ba akun ruka ppanottola so olo 
о punggolawla-an agoso pola-os iyan agoso 
pondiyong iyan, pittaro akun a: Oway, hay 
Rasulullah, na pittaro iyan a: "Aya olo o 
punggolawla-an naso Islam, go aya pola-os 
iyan naso sambayang, go aya pondiyong iyan 
naso kanjihad, orianiyan na pittaro iyan a: Ba 
akun ruka panottola so kikkapa-arun го-о: 


' Sorah as-Sajdah Ayah:16-17 


langon? Pittaro akun а: Oway, hay Rasulullah, 
па kiyaputan iyan a dila iyan, na pittaro iyan а: 
Pinggunangka yini, na pittaro akun a: Hay Nabi 
о Allah, па ba rukami bus somariya-an so 
di-ami di-i mattaro? Pittaro iyan a: Inokari da 
marapas hay Mo'adh! Ba aya ikkaposang o 
manga manosiya ko Naraka naso manga 
paras iran - odina aya miyattaro iyan naso 
manga ngirong iran - arowar ko miyapuragon o 
manga dila iran a kadosta-an." 


Piyanottol i at-Tirmidhi, sa pittaro iyan a Hadis a mapiya 
a Sahih. 


احدث الثلاثون 


عن أبي uid d‏ خروم بن اشر رضي الله & 
TG pka a ay‏ 

%) gita NG فَرَض قرانض‎ Á — الله‎ dy 

ЭУЕ) الدَارقطني‎ ay; oe حَديث‎ 


HADIS‏ رید 
HADIS 30‏ 


Miyakapo-on ki Abo Tha'laba al-Khoshani a si 
Jorthom Ibn Nashir (Miyaso-aton so Allah) a 
miyakapo-on ko Rasulullah (3š) a pittaro iyan a: 

"Mata-an a so Allah na inipaliyogat Iyan so 
manga paralo, sa oba niyo ndaraynonun, go 
tomiyaman sa manga ttamana na oba niyo 
lupasa, go inisapar Iyan so manga sai na oba 
niyo sogoka, go ana da Niyan aloya a manga 
sai ka limo Iyan rukano sa kunoaba kalipat na 
di niyo pumbabanoga." 


Hadis a mapiya a piyanottol i ad-Daragotni agoso 
salakaw ron. 


المحديث الحادى والثلاثون 
لبس JA‏ سعد ANENG‏ 

HADIS 31 


Miyakapo-on ki Abo al-Abbas a si Sahl Ibn 
Sa'ad as-Sa'idi (Miyaso-aton so Allah) a pittaro 
iyan a: Miyakaoma a sakataw a mama ko Nabi (%) 
па pittaro iyan а: Нау Rasulullah па 
nggonana-owakongka sa galbuk a onggolawla-ako 
na kkababaya-an ako o Allah ago kkababaya-an ako 
о manga manosiya. Na pittaro iyan a: 


"Tawarangangka so donya ka 
kababaya-angka o Allah, nago tawarangangka 
so nganin a sisi-i ko manga manosiya ka 
kababaya-angka o manga manosiya'." 

Piyanottol i Ibn Majah agoso salakaw ron, . sa 
minggolalan ko manga sanad a mapiya (ma-ana so ttottolan 
ko kiyapakagud-gud iyan). 


— چا 
1 

Aya ma-ana a kattawaranga ko donya, na di ppangontarumun so 
Parahiyasan iyan, sa ba niyan kalangkolobi so di-i kapagamal o 
manosiya sa pantag ko Akhirat iyan. (So mindiyorobasa). 


احدث الثاني والثلاثون 


Na ge X. RAT ous ИСА 5 fe 
سعد بن مالك بن ستان الحدري رضي الله‎ ka ين ابي‎ 
NG 515^ 5 dit K a ناجول‎ 

HADIS 32 


Miyakapo-on ki Abo Sa'id a so Sa'd Ibn Malik 
Ibn Sinan al-Khodri (Miyaso-aton so Allah) a 
mata-an a so Rasulullah (3) na pittaro iyan a: 

"Obangka ringasa-a so da a karata-an iyan 
ruka, nago obangka sa-opi sa di kokoman so 
riningasaka niyan." 

Hadis a mapiya, a piyanottol i Ibn Majah ago si 


ad-Daragotni agoso salakaw kiran a dowa a mao-osay so 
kiyapaka gud-gud iyan. 





Go piyanottol i Malik si-i ko (Kitab iyan а) al-Mowatta, a 
miyakapo-on ki 'Amr Ibn Yahya, a miyakapo-on ki ama iyan 
a miyakapo-on ko Nabi (#9, sa da niyan aloya so Abo Sa'id a 
Sahaba (aya ma-ana na Mursal a kiyapaka okit iyan ka 
kagiya da ma-aloy so Sahaba a miyakanugon ko Rasulullah), 
go adun a manga pud a kiyapaka-okit iyan, sa pukkabagur о 
saba-ad so sabagi. 


احدث HG!‏ والثلاثون 

HADIS 33 


Miyakapo-on ki Ibn Abbas (Miyaso-at Кїгап а 
dowa so Allah) a mata-an a so Rasulullah (Ж) na 
Pittaro iyan a: 


"Ората о bugan ko manga taw so manga 
tontot iran, na disadidun a ttontotun о manga 
mama so manga tamok о isa a pagtaw agoso 
manga rogo iran, ogaid na saksi ki puttontot 
(Modda'ey), па sapa кі  ppagongkir 
(Modda'alay)." 

Hadis a mapiya a piyanottol i al-Baihagi agoso salakaw 
ron sa dataranan, naso saba-adon na matatago ko dowa a 
Sahih (Sahih Bukhari ago Sahih Muslim). 


احدث ارام واثلاثون 
عن ابي Gb ase‏ رضي 42 قَالَ: ы‏ 
سول الله Ji os de о‏ 
o»)‏ رای Ko ii og mw PAG (б‏ 
оф Pa‏ لَمْ يَسْتَطع alad‏ وذلك (QU! Gol‏ 

NG‏ مسلم. 











HADIS 34 
Miyakapo-on ki Abo Said al-Khodri 
(Miyaso-aton so Allah) a pittaro iya a: Miyanug 
akun so Rasulullah (3) a di-i niyan ttaro-on а: 





"Sataw а maka-ilay гикапо sa marata, па 
alina niyan sa nggolalan ko barokan iyan, na 
amayka di niyan kkagaga naso dila (kattaro) 
iyan, na amayka di niyan kkagaga naso poso 
iyan', sa giyanan i minominos a paratiyaya." 

Piyanottol i Muslim. 


المحددث امخامس والثلاثون 


شيخ حيطي ون AG 6d‏ کل 33395 
И‏ 

S)‏ تحَاسَدُواء Чу ely Aes Чу‏ اعضو ولا 
Каш ЫЧ) ad‏ على phi i‏ وکولوا ке‏ 
لله إخواتاء ШЫ‏ آخو الْمُسلم: لا “Пы чу ДЫ‏ 
фода фу ы NG LS YG‏ وش إلى 
صتذره му A‏ = بحنب افرئ من ارت 





! Aya ma-ana na apiya si-i bo sa poso (pamikiran) iyan na ongkirun 
niyan angkoto a galbuk a marata. (So mindiyorobasa) 

HADIS 35 


Miyakapo-on ki Abo Horaira (Miyaso-aton so 
Allah) a pittaro iyan a: Pittaro o Rasulullah (3) a: 


"Di kano pundudungkiya, go di kano 
pulalalonga (ko kandagang)', go di kano 
pukkakararangita, go di kano puttatalikkoda, 
go di salipawi о saba-ad so di-i ppasa-an о 
sabagi*, sa baloya niyo so manga ginawa niyo 
a manga oripun o Allah a magariyari, so 
muslim na pagari o muslim, sa di niyan 
paganiyaya-an, go di niyan puttawdan (ko 
masa a nisisita ko ogop iyan), go di niyan 
pakapumbokkagun, go di niyan pumamaito-on, 
so kaluk ko Allah na sisi-i - sa itotoro iyan a 
rarub iyan sa miyakatulo niyan makasoy - 


١ Aya ibarat iyan na kkokonsi-ay kano agoso padagang a amayka 
ana ppamasa ko dagangan iyan na inayagankaon a mala i arga ka 
aniyo malalong so ppamasa. (So mindiyorobasa) 

4 Aya ibarat iyan na ana ppamasa ko dagangan o pudka na 
orianiyan na kiyonsi-ika so ppamasa, sa tig ka a ayangka pamasa-a 
a dagangan akun ka mbaraton akun ruka. (So mindiyorobasa). 

kiyasana-an dun a karata-an o taw so 
kapumamaito-a niyan ko pagari niyan a 
muslim, so langowan a muslim Ко 
kippapantagun iyan ko muslim na haramon 
(oba niyan aniyaya-a) so rogo iyan agoso 
tamok iyan agoso maratabat iyan." 

Piyanottol i Muslim. 


احدث السادس والثلاثون 


عن ابي هريره رضي الله de LAG‏ 
5 قال: 


— I OF من‎ DS PI 

dé من یس‎ aa من کوب یوم‎ EE اله‎ 

нш‏ الا رت К ege‏ وغشیتهم الرخمة 
AS 053‏ وَدَكَرَهُمْ الله е ya‏ وَمَنْ به 


эй شنم بهذا‎ ду, 





HADIS 6 


Miyakapo-on ki Abo Horaira (Miyaso-aton so 
Allah) a miyakapo-on ko Nabi (3) a pittaro iyan а: 

"Sataw a pakakkapan iyan so Mo'min ko 
marugun iyan a pud ko manga rurugun sa 
donya, na pakakkapan o Allah ko marugun 
iyan a pud ko manga rurugun sa Alongan a 
mawri go sataw а lo-agan iyan so 
makambabayadan na lo-agan sukaniyan o 
Allah si-i sa donya ago si-i sa Akhirat, go 
sataw a sapungan iyan so (pa-awing 0) muslim 
na sapungan о Allah so (pa-awing iyan) si-i sa 
donya ago sii sa Akhirat. So Allah na 
tatabangan lyan so oripun, dayon sa so oripun 
na tatabangan iyan so pagari niyan, go sataw 

a mokit ko lalan a puttontoton sa kata-o (a 
inisogo o Islam, sa soa-soat iyan ko Allah) na 
lubodunon o Allah so lalan si-i ko Sorga, go da 
a sagorompong a timotimo ko walay a pud ko 
manga walay o Allah a pumbatiya-an iran so 
Kitab o Allah ago puppaganadun iran, aba 
kiran di makatoron so kararapunut, nago 
mikolambo kiran so limo, nago kolilingan siran 
o manga Malaikat, nago aloyin siran o Allah ko 
manga (Malaikat a) pud Iyan, na sataw a di 
manamar magamal na di mapakappantaw o 
bangsa niyan ko pangkatan o manga-ala i 
paratiyaya." 
Piyanottol i Muslim angka-i a lapal iyan. 


المحديث السابع والثلاثون 
عن ان عباس d SERES ux‏ 
:9G Jab NG 4) Se nyi ЧӘ э. Кет‏ 
bp‏ ال — ш, 2 ANG Sai‏ ذلك: 
bats м eh dox p ny‏ < 

HADIS 7 


Miyakapo-on ki Ibn Abbas (Miyaso-at Кїгап а 
dowa so Allah) a miyakapo-on ko Rasulullah (3) а 
piyanottol iyan a ppo-on ko Kadanan Iyan a pittaro 
iyan a: 

"Mata-an a so Allah na inisorat Iyan so 
manga pipiya agoso manga rarata, orianiyan 
na piyakarayag lyan oto, na sataw a 
makapamikir sa mapiya na di niyan inggolalan 
na pakisorat o Allah a bagi-an iyan so tarotop 
a mapiya, na o mapamikir iyan a rakus a 
inggolalan iyan na pakisorat o Allah a bagi-an 
iyan so sapolo a mapiya, sa taman sa pito 
gatos takup ago dibodun pira takup, na o 
makapamikir sa marata na di niyan inggolalan 

na pakisorat о Allah a bagi-an iyan so tarotop 
a mapiya, na o mapamikir iyan a rakus a 
inggolalan iyan na pakisorat о Allah a satiman 
а marata." 


Piyanottol i Bukhari ago si Muslim si-i ko dowa a Sahih, 
sa giya-i i lapal iyan. 


امحدىث الثامن والثلاثون 


Los‏ » روو 


el o‏ هريرة رضي الله 22 J Q6 :Q6‏ الله 
Jo‏ الله ily de‏ 

AST d р قال: مَنْ عَادَى لي‎ Qué ài 5% 
شب ليم‎ ие وتا قرب اَي‎ АА 
ge JIN 7 یقرب‎ gale IG Чу ade Шәй 
а, ب به‎ ons کن قفا الذي‎ AES “ot ó% “©! 
v T Albo ы بطش‎ gai Sx, به‎ nay igib 
لأعيذكة).‎ VEA oy Kana „ЁЗ iy بها‎ 

i,‏ بخاري. 

HADIS 38 


Miyakapo-on ki Abo Horaira (Miyaso-aton so 
Allah) a pittaro iyan a: Pittaro o Rasulullah (3) a: 


"Mata-an a so Allah na pittaro lyan: Sataw a 
satro-on iyan so puppananangoran Rakun na 
sabnar a tiyawag Akun a rido, goso nganin a 
di-i Rakun ippapakarani о oripun Akun na lubi 
a pukkababaya-an Akun adiso piyaralo 
Akunon, go midadayon dun so di-i Rakun 
kappapakarani o oripun Akun, sa nggolalan ko 
manga sonat a galbuk, sa taman sa 
kababaya-an Akun sukaniyan, na anday 
kababaya-i Akunon, na Sakun i kkabaloy a 
pamamakinugan iyan a pukkinug iyan, nago 
pangilaylayan iyan a pukki-ilay niyan, nago 
barokan iyan a mipupangawakawa iyan, go 
a-iy niyan a pukkilalakaw niyan', na sabnar a o 
pangni Rakun na mbugan Akun, na o lindong 
Rakun na ppakalindongun Akun.” 

Piyanottol i Bukhari. 


١ Aya ma-ana na kkabaloy angkoto a oripun a di-i ppapakarani ko 
Allah sa misabap ko manga galbuk a sonat, a aya puppamakinugun 
iyan naso kabaya o Allah, ago aya ppagilayin iyan naso ikasoso-at 
о Allah. (So mindiyorobasa). 

esl‏ التاسع والثلاثون 

HADIS 39 


Miyakapo-on ki Ibn Abbas (Miyaso-at kiran a 
dowa so Allah) a mata-an a so Rasulullah (3) na 
pittaro iyan a: 

"Mata-an a so Allah na miya-ap lyan ko 
manga omat akun so karibat agoso kalipat 
agoso minitugul kiran." 


Hadis a mapiya, a piyanottol i Ibn Majah ago si 
al-Baihagi agoso salakaw kiran a dowa. 


eal‏ لا مریعون 
GRAE‏ الله Cg‏ قال: ài Ogag if‏ 
So b‏ و بتک i‏ 
رگن في afe ein‏ غریب أو WE‏ سل 
وکا ان ab‏ رضي الله du C‏ 
óp‏ آنسیت فلا تتظر الماح H у‏ 
by ah es‏ صحك لت ون ات 


HADIS 40 
Miyakapo-on ki Ibn Omar (Miyaso-at kiran a 
dowa so Allah) a pittaro iyan a: Kiyaputan o 
Rasulullah (4%) а waga ko na pittaro iyan a: 
"Baloyangka a ginawangka si-i ko donya a 
datar obaka mananangga odina somasagad." 

So Ibn Omar (Miyaso-at kiran a dowa so Allah) 
na diniyan di-i Чаго-оп a: 

“Igira a kiyagabiyangka na dingka punayawa 
so mapita, go igira a kiyapita-angka na dingka 
punayawa so magabi, go pagamalka ko masa 
a kapipiya a ginawangka sa dingkapun kasakit, 
goso kao-oyagoyagka sa di ruka pun 
kapakatalingoma o kapatay.” 

Piyanottol i Bukhari. 


à" i FI 


ih id huk NG‏ رط اله 
نهم Qi‏ ال َسُول الله h ДУ‏ عله wl‏ 

HADIS 41‏ 


МїуаКаро-оп ki Abo Muhammad а si Abdullah 
Ibn ‘Amr Ibn al-'Ass (Miyaso-at kiran a dowa so 
Allah) a pittaro iyan a: Pittaro о Rasulullah (35) a: 

"Di ppakaparatiyaya so isa rukano (sa 
tarotop sa taman sa di mabaloy so 
napsohawa iyan а paonotonot ko 
minitalingomako." 


Hadis a mapiya a Sahih, piyanottol ami (ma-ana so Imam 
an-Nawawi) si-i ko Kitab a al-Hojah, sa aya kiyapakagud- 
gud iyan na bunar. 


oF‏ الثاني ول يعون 


о سول الله‎ eL AK 

HADIS 42 


Miyakapo-on ki Anas (Miyaso-aton so Allah) a 
pittaro iyan a: Miyanug akun so Rasulullah (4) a 
di-i niyan ttaro-on a pittaro o Allah: 

“Hay mbawata-an о Adam na mata-an a 
sadun sa kapuppamangningka Rakun ago 
kapuppangangarapanka Rakun na ipurila Akun 
ruka so nganin a dingka di-i manggolawla a 
dosa, sa kunaoba Rakun margun. Hay 
mbawata-an o Adam na apiyapun mira-ot so 
manga dosangka ko manga gabon si-i ko 
kawang (sa kadakul iyan), orianiyan na 
mangnika Rakun sa rila na purila-an Ko suka. 
Hay mbawata-an o Adam na mata-an a 
apiyapun  mitalingomangka Rakun so 
ppakapuno ko liyawaw o lopa (a kadakul iyan) 
a manga dosa, na orianiyan na mimbaratmowa 
Akongka sa kunaoba Akongka puppanakoton 
sa maito bo, na ittalingoma Ko ruka so 
ppakapuno ko liyawaw o lopa (a kadakul iyan) 
a ma-ap." 

Piyanottol i at-Tirmidhi, go pittaro iyan a Hadis a mapiya 
a Sahih 





لالا مه افو 

